        


            Anexa la H.C.L. nr. ......... din ..................................
ACORD DE PARTENERIAT

I. Încheiat între

Federaţia Caritas a Diecezei Timişoara, cu sediul în loc. Timişoara, str. Matei Corvin nr. 2, jud. Timiş, având cod de identificare fiscală nr. 5016482,  telefon: 0256 499 554, fax: 0256 494 812, email:fcdt@federatia-caritas.ro, reprezentată legal de domnul Herbert GRUN, având funcţia de Director general, denumită în continuare Organizator,

şi

Municipiul Timişoara, cu sediul în loc. Timişoara, Bv. C.D. Loga nr. 1, jud. Timiş, având cod de identificare fiscală nr. 14756536, telefon: 0256 408 495, fax: 0256 408 491, email:adrian.bere@primariatm.ro, reprezentat legal de domnul Nicolae ROBU, în calitate de primar, denumit în continuare Partener.

II. Scopul acordului de parteneriat
1. Municipiul Timişoara transmite Federaţiei Caritas a Diecezei Timişoara, folosinţa gratuită a unor spaţii publice în scopul amplasării de containere speciale destinate colectării articolelor de îmbrăcăminte şi încălţăminte uzate şi altor produse textile uzate din rândul populaţiei. Acţiunea de colectare are atât scop caritabil, pentru a veni în întâmpinarea persoanelor nevoiaşe, cât şi scop ecologic.

2. Amplasamentele exacte se vor stabili la faţa locului împreună cu reprezentanţii Primăriei Municipiului Timişoara.

3. Suprafaţa domeniului public ce urmează a fi ocupat este de 2 mp/container.
III. Termenul acordului de parteneriat
Acordul se încheie pe o perioadă de 1 an  începând de la data semnării lui şi se prelungeşte automat, la expirare  cu perioade de câte un an, dacă nici una din părţi nu face o notificare scrisă contrară, în prealabil cu 30 de zile.
IV. Responsabilităţile organizatorului
Organizatorul are următoarele responsabilităţi:

1. să amplaseze containerele doar în zonele stabilite împreună cu reprezentanţii Municipiului Timişoara, fără a afecta circulaţia pietonilor şi vizibilitatea, în următoarele locaţii:

a. Calea Sever Bocu – în staţia de autobuz “Sf. Apostoli Petru şi Pavel”, zona BRD – 2 containere;

b. Calea Buziaşului – zona Profi, pe trotuar, între băncuţe – 2 containere;

c. Cartierul Soarelui – în staţia de autobuz, Parcul Sudului – 2 containere;

d. Calea Girocului – la BRD, pe colţ, în staţia “Ioan Stanciu” – 2 containere;
e. Calea Şagului – lângă parc, zona Steaua – 2 containere;

f. Strada Transilvania – vis-à-vis de Restaurant Nora, zona benzinăriei Rompetrol – 2 containere;

g. Str. Gh. Lazăr – în staţia Timiş lângă cele selective  – 2 containere;

h. Intersecţia C. Torontal – Bv. Cetăţii – în staţia de autobuz, vis-à-vis de Romstal – 2 containere;

i. C. Aradului – în staţia de autobuz “Liege”, P-ţa Verde (lângă selective) – 2 containere;

j. Stadion “Dan Păltinişanu” –  vis-a-vis de magazin “Novatim” – 2 containere.

2. Să colecteze îmbrăcăminte, încălţăminte şi alte produse textile uzate (second hand) doar în containerele speciale.

3. Să golească containerele după caz, zilnic sau săptămânal, fără a afecta circulaţia autoturismelor.
4. Să distribuie articolele de îmbrăcăminte/încălţăminte uzate şi a altor produse textile uzate colectate, conform scopului acţiunii.
5.  Să menţină permanent containerele curate şi estetice.
6.  Să nu amplaseze containere de alt tip decât cele prezentate partenerului.

7. Să înlocuiască pe cheltuiala proprie, în termen de 5 zile lucrătoare, de la constatare sau sesizare containerele distruse (incendiate, vandalizare, etc.)  sau deteriorate (stricate, uzate, etc.).
8. Să mute containerele, pe cheltuiala proprie, în cazul în care interesul local o impune, la termenul şi  în locaţia stabilită de partener prin notificare.
9. Să transmită lunar partenerului o situaţie privind cantitatea de îmbrăcăminte, încălţăminte şi alte produse textile uzate (second hand) colectate din fiecare locaţie unde sunt amplasate containerele speciale, precum  şi frecvenţa cu care acestea sunt golite.
V. Responsabilităţile partenerului
Partenerul are următoarele reponsabilităţi:

1. Să promoveze acţiunea de colectare de îmbrăcăminte, încălţăminte şi alte produse textile uzate (second hand) pe raza localităţii, prin publicare în Monitorul Primăriei Timişoara şi pe site-ul instituţiei.

2. Să notifice organizatorul în vederea mutării containerelor în alta zonă, în cazul efectuării unor lucrări la una din locaţiile stabilite.
VI. Încetarea acordului de parteneriat
Prezentul parteneriat încetează prin:

a) expirarea termenului pentru care a fost încheiat;

b) acordul părţilor, exprimat în forma scrisă;

c) reziliere, în cazul nerespectării responsabilităţilor ce revin părţilor. În această situaţie, rezilierea produce efecte de la data notificării părţii aflate în culpă.
VII. Dispoziţii finale
Prezentul acord reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.
Numărul de containere poate fii suplimentat, cu noi locaţii, dacă acţiunea are un impact pozitiv asupra cetăţenilor.
Modificările şi completările ulterioare, ale prezentului acord necesită acceptul ambelor, părţi manifestat în formă scrisă (act adiţional).
Orice notificare trimisă de către părţi referitoare la prezentul acord de parteneriat, va fi considerată valabilă, dacă a fost formulată în scris, semnată şi ştampilată corespunzător şi transmisă celeilalte părţi la adresa prevăzută în partea introductivă a acestui accord sau prin fax ori email .

Prezentul acord de parteneriat s-a încheiat în 2 (două) exemplare, câte unul pentru fiecare parte. 

